MESTSKÝ ÚRAD V ŽILINE

Materiál na rokovanie pre
Mestské zastupiteľstvo  v Žiline

Číslo materiálu: _____/2013

K bodu programu

Návrh

všeobecne záväzného nariadenia Mesta Žilina 
o výške dotácie  na prevádzku a mzdy na rok 2014 na žiaka základnej umeleckej školy, dieťa  materskej školy a dieťa školského zariadenia

Materiál obsahuje:					        Materiál prerokovaný:
1.	Návrh na uznesenie                                                      Komisia školstva a mládeže (19.11.2013)
2.	Dôvodová správa                                                         Mestská rada (25.11.2013)
3.	Návrh VZN
4.	Príloha č. 1 k návrhu VZN

Predkladá:

Ing. Igor Choma
primátor mesta

Zodpovedný za vypracovanie:

Mgr. Nora Zapletajová
vedúca odboru školstva a mládeže

Žilina, december 2013

NÁVRH NA UZNESENIE

Uznesenie č.__/2013

I.	Mestské zastupiteľstvo v Žiline prerokovalo  a schvaľuje

1.	Návrh všeobecne záväzného nariadenia Mesta Žilina o výške dotácie  na prevádzku a mzdy na rok 2014 na žiaka základnej umeleckej školy, dieťa materskej školy a dieťa školského zariadenia

DÔVODOVÁ SPRÁVA
k návrhu všeobecne záväzného nariadenia Mesta Žilina o výške dotácie  na prevádzku a mzdy na rok 2014 na žiaka základnej umeleckej školy, dieťa materskej školy a dieťa školského zariadenia

V zmysle § 6 ods. 12 písm. c) Zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov určí mesto Žilina všeobecne záväzným nariadením výšku dotácie na prevádzku a mzdy na žiaka základnej umeleckej školy, dieťa materskej školy a dieťa školského zariadenia na príslušný kalendárny rok. Týmto všeobecne záväzným nariadením sa určí priemerná výška dotácie na zariadenia v zriaďovateľskej pôsobnosti mesta Žilina na rok 2014, z ktorej sa potom vychádza podľa § 6 ods. 12 písm. g) Zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov pri určovaní výšky dotácie na žiaka súkromnej základnej umeleckej školy, dieťa cirkevnej materskej školy, dieťa súkromnej materskej školy, dieťa cirkevného školského zariadenia a dieťa súkromného školského zariadenia, ktorá bude poskytnutá týmto neštátnym zariadeniam vo výške 88 % zo súm určených zariadeniam v zriaďovateľskej pôsobnosti mesta Žilina.

Finančný dopad na rozpočet mesta Žilina je neutrálny, nakoľko toto Všeobecne záväzné nariadenie vychádza zo schváleného rozpočtu na rok 2014.

Mesto Žilina na základe samostatnej pôsobnosti podľa článku 68 Ústavy Slovenskej republiky a podľa § 6 ods. 1 zákona SNR č. 369/1990 Zb. o obecnom zriadení v znení neskorších predpisov a v zmysle § 6 ods. 12 písm. c)  zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov vydáva toto 

VŠEOBECNE ZÁVÄZNÉ NARIADENIE

o výške finančných prostriedkov na mzdy a prevádzku na rok 2014 na žiaka základnej umeleckej školy, dieťa materskej školy, alebo školského zariadenia
č. ...................../2013

Článok 1

Príjemcom dotácie podľa tohto nariadenia je základná umelecká škola, materská škola a školské zariadenie v zriaďovateľskej pôsobnosti Mesta Žilina ), súkromní a cirkevní zriaďovatelia, zriadení v územnej pôsobnosti Mesta Žilina pre základné umelecké školy, materské školy a školské zariadenia pôsobiace na území mesta Žilina. 

Na účely tohto VZN sa pod pojmom dotácia  rozumie :
a)	Dotácia na osobné náklady  je finančná dotácia, ktorá je určená na bežné výdavky na mzdy a odvody. 
b)	Dotácia na prevádzku je finančná dotácia, ktorá je určená na bežné výdavky škôl a školských zariadení a zahŕňa výdavky na tovary a služby definované Ministerstvom financií SR v ekonomickej klasifikácii rozpočtovej klasifikácie v kategórii 630 – tovary a služby . Ide o výdavky na cestovné náhrady, energie, vodu a komunikácie, materiál, dopravné, rutinnú a štandardnú údržbu, nájomné za nájom a služby špecifikované v položkách 637 ekonomickej klasifikácie. 
c)	Ak dieťa a žiak  navštevuje okrem zariadení v zriaďovateľskej pôsobnosti Mesta Žilina aj neštátne zariadenia (cirkevné, súkromné),  bude    prioritne dotované plnou výškou dotácie zariadenie v zriaďovateľskej pôsobnosti Mesta Žilina. 
d)	Výšku dotácie pre školy a školské zariadenia schvaľuje a mení v priebehu kalendárneho  roka Mestské zastupiteľstvo Mesta Žilina, formou všeobecne záväzného nariadenia. V prípade nepriaznivej finančnej situácie (napr. pri poklese podielových daní), vykoná mesto Žilina zmenu rozpočtu formou rozpočtového opatrenia podľa § 14, ods. 2 písm. zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

Článok 2

1.
Priemerná výška dotácie na žiaka základnej umeleckej školy v zriaďovateľskej pôsobnosti Mesta  Žilina  sa  určí  podielom  rozpočtu  na  mzdy  a  prevádzku ( bez  účelových dotácií na 

 )§ 6 ods.2 zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov. 
opravu a údržbu budov, vybavenia budov, nákladov na odstránenie havárií a kapitálových výdavkov) všetkých základných umeleckých škôl v zriaďovateľskej pôsobnosti Mesta Žilina a počtu žiakov evidovaných v štatistike Výkaz Škol (MŠVVŠ SR) 40-01 podľa stavu k 15.09.2013 do 25 rokov veku, a to osobitne pre individuálnu a pre skupinovú formu vyučovania.  Z tejto priemernej výšky dotácie na žiaka základnej umeleckej školy v zriaďovateľskej pôsobnosti Mesta Žilina obdržia súkromní a cirkevní zriaďovatelia, zriadení v územnej pôsobnosti Mesta Žilina, 88 % na žiaka základnej umeleckej školy osobitne pre individuálnu a pre skupinovú formu vyučovania, zriadenej na území Mesta Žilina podľa počtu žiakov v základnej umeleckej škole k 15.9.2013 zo štatistiky Výkaz Škol (MŠVVŠ SR) 40-01 do 15 rokov veku. Dátumom rozhodujúcim na určenie veku dieťaťa a žiaka je 1. január kalendárneho roka, na ktorý sa dotácia poskytuje.
Dotácia sa poskytuje na 1 žiaka v 1 základnej umeleckej škole podľa tohto článku.

2.
Priemerná výška dotácie na dieťa materskej školy v zriaďovateľskej pôsobnosti Mesta Žilina sa určí podielom rozpočtu na mzdy a prevádzku (bez účelových dotácií na opravu a údržbu budov, vybavenia budov, nákladov na odstránenie havárií a kapitálových výdavkov) všetkých materských škôl v zriaďovateľskej pôsobnosti Mesta Žilina a počtom všetkých detí materských škôl v zriaďovateľskej pôsobnosti Mesta Žilina evidovaných v štatistike Výkaz Škol (MŠVVŠ) 40-01 podľa stavu k 15.09.2013. Z tejto priemernej výšky dotácie na dieťa materskej školy v zriaďovateľskej pôsobnosti Mesta Žilina obdržia súkromní a cirkevní zriaďovatelia, zriadení v územnej pôsobnosti Mesta Žilina, 88 % na dieťa materskej školy zriadenej na území mesta Žilina podľa počtu detí v materskej škole k 15.9.2013 zo štatistiky Výkaz Škol (MŠVVŠ SR) 40-01. Dotácia sa poskytuje na 1 dieťa v 1 materskej škole podľa tohto článku.

2a) 
Výška dotácie na dieťa v špeciálnej materskej škole bude určená na základe koeficientu z Prílohy č. 3 z  Nariadenia vlády Slovenskej republiky č. 668/2004 Z. z. o rozdeľovaní výnosu dane z príjmov územnej samospráve v znení neskorších predpisov a počtu detí v špeciálnej materskej škole k 15.9.2013 zo štatistiky Výkaz Škol (MŠVVŠ SR) 40-01. Z tejto dotácie, ktorá bola určená na základe hore uvedeného koeficientu obdržia súkromní a cirkevní zriaďovatelia 88 % na dieťa v špeciálnej materskej škole  zriadenej na území mesta Žilina, podľa počtu žiakov školy k 15.9.2013 zo štatistiky Výkaz Škol (MŠVVŠ SR) 40-01.

3.
Priemerná výška dotácie na dieťa v školskom klube detí základnej školy v zriaďovateľskej pôsobnosti Mesta  Žilina sa určí podielom rozpočtu na mzdy a prevádzku (bez účelových dotácií na opravu a údržbu budov, vybavenia budov, nákladov na odstránenie havárií a kapitálových výdavkov) všetkých školských klubov základných škôl v zriaďovateľskej pôsobnosti Mesta Žilina a počtom všetkých žiakov navštevujúcich školské kluby základných škôl v zriaďovateľskej pôsobnosti Mesta  Žilina evidovaných v štatistike Mesta Žilina a vo výkaze Výkaz Škol (MŠVVŠ SR) 3-01 podľa stavu k 15.09.2013. Z tejto priemernej výšky dotácie na dieťa v školskom klube detí základnej školy v zriaďovateľskej pôsobnosti Mesta Žilina dostanú súkromní a cirkevní zriaďovatelia, zriadení v územnej pôsobnosti Mesta Žilina, 88 % na dieťa v školskom klube detí základnej školy zriadenej na území Mesta Žilina podľa počtu žiakov cirkevných a súkromných základných škôl k 15.9.2013 na základe žiadosti predloženej Mestu Žilina.

4.
Priemerná výška dotácie na dieťa v centre voľného času v zriaďovateľskej pôsobnosti Mesta  Žilina sa určí podielom rozpočtu na mzdy a prevádzku (bez účelových dotácií na opravu a údržbu budov, vybavenia budov, nákladov na odstránenie havárií a kapitálových výdavkov) centra voľného času v zriaďovateľskej pôsobnosti Mesta Žilina a počtom všetkých detí v centre voľného času v zriaďovateľskej pôsobnosti Mesta Žilina evidovaných v štatistike Mesta Žilina podľa stavu k 15.9.2013 do 25 rokov veku s trvalým pobytom na území mesta Žilina. Z tejto priemernej výšky dotácie na dieťa v centre voľného času v zriaďovateľskej pôsobnosti Mesta Žilina dostanú súkromní a cirkevní zriaďovatelia, zriadení v územnej pôsobnosti Mesta Žilina, 88 % na dieťa centra voľného času, zriadeného na území Mesta Žilina, do dovŕšenia 15 rokov veku s trvalým pobytom na území mesta Žilina podľa počtu detí centra voľného času k 15.9.2013 zo štatistiky predloženej Mestu Žilina. Dátumom rozhodujúcim na určenie veku dieťaťa a žiaka je 1. január kalendárneho roka, na ktorý sa dotácia poskytuje. Dotácia sa poskytuje na 1 dieťa len na jeden záujmový krúžok v 1 centre voľného času podľa tohto bodu.

Mesto Žilina nebude poskytovať dotáciu na mzdy a prevádzku na dieťa centra voľného času iným zriaďovateľom, ktorí nie sú zriadení v územnej pôsobnosti mesta Žilina.

5.
Priemerná výška dotácie na žiaka školy v zariadeniach školského stravovania pri základných školách v zriaďovateľskej pôsobnosti Mesta Žilina sa určí podielom rozpočtu na mzdy a prevádzku (bez účelových dotácií na opravu a údržbu budov, vybavenia budov, nákladov na odstránenie havárií a kapitálových výdavkov) všetkých zariadení školského stravovania pri základných školách v zriaďovateľskej pôsobnosti Mesta Žilina a počtom všetkých žiakov základných škôl v zriaďovateľskej pôsobnosti Mesta Žilina evidovaných v štatistike Výkaz Škol (MŠVVŠ SR) 40-01 podľa stavu k 15.09.2013. Z tejto priemernej výšky dotácie na žiaka školy v zariadeniach školského stravovania pri základných školách v zriaďovateľskej pôsobnosti Mesta Žilina obdržia súkromní a cirkevní zriaďovatelia, zriadení v územnej pôsobnosti Mesta Žilina, 88 % na žiaka školy v zariadení školského stravovania pri základnej škole, zriadenej na území mesta Žilina, do dovŕšenia 15 rokov veku podľa počtu žiakov školy k 15.9.2013 zo štatistiky Výkaz Škol (MŠVVŠ SR) 40-01. Dátumom rozhodujúcim na určenie veku dieťaťa a žiaka je 1. január kalendárneho roka, na ktorý sa dotácia poskytuje.

6.  
Výška dotácie na mzdy a prevádzku na dieťa v centre špeciálno-pedagogického poradenstva bude určená na základe koeficientu z Prílohy č. 3 z Nariadenia vlády Slovenskej republiky č. 415 zo dňa 28.11.2012, ktorým sa mení a dopĺňa Nariadenia vlády Slovenskej republiky č. 668/2004 Z. z. o rozdeľovaní výnosu dane z príjmov územnej samospráve v znení neskorších predpisov a skutočného počtu evidovaných detí, ktorým bola poskytnutá služba za predchádzajúci školský rok do 15 rokov veku zo štatistiky Výkaz Škol (MŠVVŠ SR) 40-01. Z tejto dotácie, ktorá bola určená na základe hore uvedeného koeficientu obdržia súkromní a cirkevní zriaďovatelia 88 % na dieťa v centre špeciálno-pedagogického poradenstva zriadenej na území mesta Žilina, do dovŕšenia 15 rokov veku podľa počtu žiakov školy k 15.9.2013 zo štatistiky Výkaz Škol (MŠVVŠ SR) 40-01. Dátumom rozhodujúcim na určenie veku dieťaťa a žiaka je 1. január kalendárneho roka, na ktorý sa dotácia poskytuje.

7.
Výška dotácie na mzdy a prevádzku na dieťa školského internátu do 15 rokov veku  bude určená na základe koeficientu z Prílohy č. 3 z  Nariadenia vlády Slovenskej republiky č. 415 zo dňa 28.11.2012, ktorým sa mení a dopĺňa Nariadenie vlády SR č. 668/2004 Z. z. o rozdeľovaní výnosu dane z príjmov územnej samospráve v znení neskorších predpisov a počtu detí školského internátu zo základnej školy k 15.9.2013 zo štatistiky Výkaz Škol (MŠVVŠ SR) 40-01 do 15 rokov veku. Z tejto dotácie, ktorá bola určená na základe hore uvedeného koeficientu obdržia súkromní a cirkevní zriaďovatelia, zriadení v územnej pôsobnosti Mesta Žilina, 88 % na dieťa školského internátu do dovŕšenia 15 rokov veku podľa počtu žiakov školy k 15.9.2013 zo štatistiky Výkaz Škol (MŠVVŠ SR) 40-01. Dátumom rozhodujúcim na určenie veku dieťaťa a žiaka je 1. január kalendárneho roka, na ktorý sa dotácia poskytuje.

Článok 3

1.
Lehota na predloženie údajov a žiadosti o poskytnutie dotácie , podľa ktorých bude Mesto Žilina poskytovať finančné prostriedky cirkevným a súkromným materským a základným  umeleckým školám a školským zariadeniam zriadeným v územnej  pôsobnosti Mesta Žilina , okrem údajov pre potreby štatistického zisťovania v zmysle Zákona č. 597/2003 o financovaní základných škôl, stredných škôl a školských zariadení v znení neskorších predpisov,  je pre  žiadateľa dotácie určená do 25. septembra v roku predchádzajúcemu konkrétny rozpočtový rok. 

Článok 4

1.
Priemerná výška dotácie na mzdy a prevádzku na rok 2014 na žiaka základnej umeleckej školy v zriaďovateľskej pôsobnosti Mesta  Žilina sa týmto určuje na sumu 324,- € pre skupinovú formu vyučovania a 741,43 € pre individuálnu formu vyučovania. Výška dotácie na mzdy a prevádzku na rok 2014 na žiaka cirkevnej alebo súkromnej základnej umeleckej školy podľa článku 2 sa určuje na sumu 285,12 € pre skupinovú formu vyučovania a 652,46 €  pre individuálnu formu vyučovania.

2.
Priemerná výška dotácie na mzdy a prevádzku na rok 2014 na dieťa materskej školy v zriaďovateľskej pôsobnosti Mesta Žilina sa týmto určuje na sumu 1 453,04 €. Výška dotácie na mzdy a prevádzku na rok 2014 na dieťa cirkevnej alebo súkromnej materskej školy podľa článku 2 sa určuje na sumu  1 278,68 €.

3.
Priemerná výška dotácie na mzdy a prevádzku na rok 2014 na dieťa súkromnej špeciálnej materskej školy sa určuje podľa článku 2  na sumu 3 370,30 €. 

4.
Priemerná výška dotácie na mzdy a prevádzku na rok 2014 na dieťa v školskom klube detí navštevujúce základnú školu v zriaďovateľskej pôsobnosti Mesta  Žilina sa týmto určuje na sumu 424,56 €. Výška dotácie na mzdy a prevádzku na rok 2014 na dieťa v cirkevnom alebo súkromnom školskom klube detí navštevujúce základnú školu podľa článku 2 sa určuje na sumu  373,61 €. 

5. 
Priemerná výška dotácie na mzdy a prevádzku na rok 2014 na dieťa centra voľného času  v zriaďovateľskej pôsobnosti Mesta  Žilina sa týmto určuje na sumu 66,- €. Výška dotácie na mzdy a prevádzku na rok 2014 na dieťa cirkevného alebo súkromného centra voľného času podľa článku 2 sa určuje na sumu  58,08 €.

6.
Priemerná výška dotácie na mzdy a prevádzku na rok 2014 na žiaka školy v zariadeniach školského stravovania pri základných školách v zriaďovateľskej pôsobnosti Mesta  Žilina sa týmto určuje na sumu 135,39 €. Výška dotácie na mzdy a prevádzku na rok 2014 na žiaka školy v zariadeniach školského stravovania pri cirkevných alebo súkromných základných školách podľa článku 2 sa určuje na sumu  119,14 €. 

7.
Výška dotácie na mzdy a prevádzku na rok 2014 na dieťa v súkromnom centre špeciálno-pedagogického poradenstva podľa článku 2 sa určuje na sumu 99,07 €.

8.
Výška dotácie na mzdy a prevádzku na rok 2014 na dieťa v cirkevnom školskom internáte do 15 rokov  podľa článku 2 sa určuje na sumu  743,03 €.

Článok  5

1.
Mesto Žilina poskytne finančné prostriedky na mzdy a odvody  na žiaka základnej umeleckej školy, dieťa materskej školy, alebo školského zariadenia vo svojej zriaďovateľskej pôsobnosti  do 12 – teho dňa nasledujúceho  mesiaca. Finančné prostriedky na prevádzku na žiaka základnej umeleckej školy, dieťa materskej školy, alebo školského zariadenia vo svojej zriaďovateľskej pôsobnosti do 20-ho  dňa nasledujúceho mesiaca. 

2.
Mesto Žilina poskytne finančné prostriedky na mzdy a prevádzku na žiaka základnej umeleckej školy, dieťa materskej školy, alebo školského zariadenia cirkevných a súkromných zriaďovateľov podľa článku 2 do posledného  dňa príslušného kalendárneho mesiaca vo výške 1/12 rozpočtu.

Článok 6

1. 
Prijímateľ dotácie má povinnosť :
a)	Zachovávať hospodárnosť, efektívnosť a účinnosť poskytnutej dotácie, a to v súlade s § 19 ods. 3 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, § 2 ods. 2 písm. i) až k) zákona č. 502/2001 o finančnej kontrole a audite a o zmene a doplnení niektorých zákonov. 
b)	Zabezpečiť vedenie účtovej evidencie o poskytnutej dotácii, v súlade so zákonom      č. 431/2002 Z.z. o účtovníctve. 
c)	Zúčtovať poskytnutú dotáciu s Mestom Žilina štvrťročne. Termíny a spôsob zúčtovania dotácie určí a oznámi  Mesto Žilina. 

2. 
Prijímateľ dotácie má povinnosť umožniť vykonanie kontroly hospodárenia s poskytnutými finančnými prostriedkami v zmysle § 6 ods. 22 zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a podľa zákona č. 502/2001 Z.z. o finančnej kontrole a vnútornom audite a o zmene a doplnení niektorých zákonov v znení neskorších predpisov v sídle poskytovateľa dotácie, v sídle príjemcu dotácie alebo v sídle neštátnej základnej umeleckej školy, neštátnej materskej školy, neštátneho školského zariadenia, ktorému bola dotácia určená. Prijímateľ dotácie na mzdy a prevádzku je povinný predložiť všetky doklady preukazujúce hospodárne, efektívne, účelné a účinné vynaloženie pridelených finančných prostriedkov. 

Oprávnenými osobami na vykonanie kontroly tohto článku sú:
a)	Primátor Mesta Žilina, ktorý môže písomne poveriť na vykonanie kontroly zamestnancov MsÚ v  Žiline
b)	Útvar hlavného kontrolóra Mesta Žilina
c)	Poslanci Mestského zastupiteľstva na základe uznesenia
3.
Mesto Žilina zníži o 50 % prijímateľovi dotácie objem finančných prostriedkov pridelených na mzdy a prevádzku pri zistení neefektívneho, nehospodárneho, neúčelného a neúčinného vynaloženia pridelených dotácií. Znížená dotácia bude prijímateľovi poskytovaná po dobu šiestich po sebe nasledujúcich kalendárnych mesiacov, počnúc mesiacom nasledujúcim po mesiaci, v ktorom boli zistené rozhodné skutočnosti. 

4.
Mesto zníži o 50% prijímateľovi dotácie objem finančných prostriedkov pridelených na mzdy a prevádzku pri zistení poklesu počtu výkonových ukazovateľov o viac ako 20% z pôvodného počtu vykázaného k 15. septembru predchádzajúceho kalendárneho roku a vykázaného v štatistike Výkaz  Škol. (MŠVVŠ) 40-01 a žiadosti zriaďovateľov. Znížená dotácia bude prijímateľovi poskytovaná po dobu šiestich po sebe nasledujúcich kalendárnych mesiacov, počnúc mesiacom nasledujúcim po mesiaci, v ktorom boli zistené rozhodné skutočnosti. 

5.
Sankcia podľa bodu 4. tohto článku sa neuplatní, ak prijímateľ dotácie pri poklese počtu výkonových ukazovateľov o viac ako 20 % z pôvodného počtu vykázaného k 15. septembru predchádzajúceho kalendárneho roku písomne požiada poskytovateľa dotácie do 5-tich pracovných dní odo dňa, kedy k zníženiu došlo o poskytovanie dotácie na znížený počet výkonových ukazovateľov. Poskytovateľ dotácie zníži prijímateľovi dotácie výšku prideľovaných finančných prostriedkov podľa skutočnosti uvedených v žiadosti prijímateľa od nasledujúceho mesiaca po mesiaci, v ktorom boli skutočnosti rozhodné pre pridelenie dotácie písomne oznámené poskytovateľovi dotácie. 

6.
Pri porušení pravidiel a podmienok, za ktorých boli verejné prostriedky pridelené alebo použité, je prijímateľ dotácie povinný vrátiť plnú výšku neoprávnene prijatej alebo použitej dotácie späť do rozpočtu mesta Žilina. Výšku vratky, lehotu a spôsob vrátenia verejných prostriedkov určí prijímateľovi dotácie písomne poskytovateľ dotácie. 

7.
Finančné prostriedky získané späť do rozpočtu mesta budú prerozdelené v programe 8 vzdelávanie v rozpočte mesta Žilina v rozpočtovom roku, v ktorom boli získané. 

Článok 7

Osobitné ustanovenia 

1.
Ak prijímateľ dotácie skončí poskytovanie činnosti, na ktorú mu bola poskytnutá dotácia v priebehu rozpočtového roka, je povinný poskytnutú dotáciu ku dňu skončenia činnosti zúčtovať a najneskôr v lehote do 1 mesiaca od skončenia činnosti odviesť nevyčerpané finančné prostriedky na účet Mestského úradu v Žiline  a súčasne na jeho ekonomický odbor zaslať avízo o úhrade. 

2. 
Prijímateľ dotácie je povinný v lehote do 2 mesiacov od ukončenia predmetu činnosti súvisiaceho s poskytnutím dotácie vykonať zúčtovanie dotácie a toto predložiť poskytovateľovi na Odbor školstva a mládeže Mestského úradu v Žiline, v súlade so zákonom č. 431/2002 Z.z. o účtovníctve v znení neskorších predpisov.
 
3.
V prípade, že dotácia nebude vyčerpaná do 31.12. aktuálneho kalendárneho roka, je prijímateľ povinný nevyčerpanú časť dotácie vrátiť späť na účet mesta do 31.12. aktuálneho kalendárneho roka a zároveň poslať na jeho ekonomický odbor avízo o úhrade.

Článok 8

      1.   Týmto všeobecne záväzným nariadením s ruší VZN č. 2/2013 a  VZN č. 11/2013.
      2.   Toto  všeobecne  záväzné  nariadenie   bolo   schválené  Mestským   zastupiteľstvom 
            v Žiline dňa ...........
3.	Toto všeobecne záväzné  nariadenie  nadobúda  účinnosť  15. dňom od vyvesenia na úradnej tabuli mesta, t.j. ....................

                                                                                    

                                                                                               Ing. Igor Choma
                                                                                           primátor mesta Žilina

                                                                                                                                   
                                                                                                                                                          Príloha č. 1:

Všeobecne záväzné nariadenie č. .....
o určení výšky finančných prostriedkov určených na mzdy a prevádzku na žiaka základnej umeleckej školy, dieťa materskej školy a dieťa školského zariadenia, zriadených na území mesta Žilina 
Výška ročnej dotácie na rok 2014 na prevádzku a mzdy na žiaka základnej umeleckej školy, dieťa materskej školy a dieťa školského zariadenia, zriadených na území mesta Žilina. 

Kategória školy, školského zariadenia	Dotácia pre obecné školy a školské zariadenia rok 2014	Dotácia pre cirkevné a súkromné školy a školské zariadenia na rok 2014			

Dieťa materskej školy 	1 453,04	1 278,68			
Dieťa špeciálnej materskej školy 	x	 3 370,30			
Žiak základnej umeleckej školy v individuálnej forme vyučovania	741,43	652,46			
					
Žiak základnej umeleckej školy v skupinovej  forme vyučovania	324,-	285,12			
					
Dieťa školského klubu detí	424,56	373,61			
Dieťa  centra voľného času	66,-	58,08			
Potenciálny stravník - žiak základne školy	135,39	119,14			
Dieťa v centre špeciálno-pedagogického poradenstva 	x	99,07			
Dieťa školského internátu do 15 rokov veku  	x	743,03